П Р О Т О К О Л  № 23
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 08.10.2025 г. 

Днес, 08.10.2025 г. /сряда/ от 09.40 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев
	    Драгомир Кояджиков 
  Стефан Гроздев - отсъства
	    Севдалин Мавров 

На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова и Надежда Стоянчева – главни експерти-съдебна администрация, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  15.09.2025 г. – 03.10.2025 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Апелативен съд – София за предприети мерки по прекратяване на трудовите правоотношения с трима съдебни служители, придобили право на пенсия за осигурителен стаж и възраст, заемащи длъжности „съдебен секретар“ – 2  /две/ щ. бр. и „човешки ресурси“ – 1 /една/ щ. бр., както и за предстоящо прекратяване на трудовото правоотношение със съдебен служител на длъжност „съдебен деловодител“.

1.2. ПРИЕМА ЗА СВЕДЕНИЕ уведомлението от председателя на Районен съд – Дупница за предстоящо прекратяване на трудовото правоотношение със съдебен служител на длъжност „съдебен секретар, считано от 16.10.2025 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС в Районен съд - Дупница.

1.3. ПРИЕМА ЗА СВЕДЕНИЕ уведомлението от председателя на Административен съд – Перник за прекратени трудови правоотношения с двама съдебни служители на длъжност „съдебен секретар“, считано от 11.09.2025 г. и 29.09.2025 г., както и за назначен съдебен служител на длъжност „съдебен секретар“, считано от 11.09.2025 г., съгласно решение на комисията по протокол № 12/14.05.2025 г.
и
НЕ ВЪЗРАЗЯВА назначаването по реда на чл. 68, ал. 1, т. 4 на съдебен служител до заемане на щата от титуляр след провеждане на конкурс за длъжност „съдебен секретар“ в Административен съд – Перник.

1.4. ПРИЕМА ЗА СВЕДЕНИЕ уведомленията от председателя на Районен съд – Перник за прекратени трудови правоотношения с двама съдебни служители на длъжност „съдебен секретар“, считано от 11.09.2025 г. и от 23.09.2025 г., поради преместването им в друг орган на съдебната власт и „съдебен помощник“, считано от 01.10.2025 г., поради постъпването му на длъжност „младши съдия“. 
и
ДАВА СЪГЛАСИЕ за предприемане на действия по назначаване на съдебни служители на: 2 /две/ щ. бр. за длъжност „съдебен секретар“, при спазване разпоредбите на чл. 343 от ЗСВ и чл. 138 от ПАС, и 1 /една щ. бр. за длъжност „съдебен помощник“, при спазване разпоредбите на чл. 245 от ЗСВ и чл. 11, ал. 2 от ПАС, в Районен съд – Перник.

1.5. ПРИЕМА ЗА СВЕДЕНИЕ уведомлението от председателя на Районен съд – Брезник за назначен съдебен служител на длъжност „съдебен секретар“ по реда на чл. 68, ал.1, т. 4 от КТ, считано от 01.10.2025 г.,  съгласно решение на комисията по протокол № 21/17.09.2025 г.

1.6. ПРИЕМА ЗА СВЕДЕНИЕ уведомлението от председателя на Районен съд – Пловдив за прекратено трудово правоотношение, считано от 01.10.2025 г. със съдебен служител, назначен по заместване на длъжност „съдебен помощник“. 

1.7. ПРИЕМА ЗА СВЕДЕНИЕ уведомлението от председателя на Окръжен съд – Стара Загора за прекратено трудово правоотношение със съдебен служител на длъжност „съдебен помощник“, считано от 01.10.2025 г., поради постъпването му на длъжност „младши съдия“. 
и
ДАВА СЪГЛАСИЕ за предприемане на действия по назначаване на съдебен служител на 1 /една щ. бр. за длъжност „съдебен помощник“, при спазване разпоредбите на чл. 245 от ЗСВ и чл. 11, ал. 2 от ПАС, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Окръжен съд – Стара Загора.

1.8. ПРИЕМА ЗА СВЕДЕНИЕ уведомлението от председателя на Районен съд – Севлиево за прекратено трудово правоотношение със съдебен служител на длъжност „призовкар“ с възложени функции на чистач, считано от 24.09.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“, както и за назначаване на съдебен служител по реда на чл. 68, ал. 1,  т. 4 от КТ до заемане на щата от титуляр в Районен съд – Севлиево.

1.9. ПРИЕМА ЗА СВЕДЕНИЕ уведомлението от председателя на Районен съд – Варна за прекратено трудово правоотношение със съдебен служител на длъжност „призовкар“, считано от 30.09.2025 г.
и
ДАВА СЪГЛАСИЕ за предприемане на действия по назначаване на съдебен служител на 1 /една щ. бр. за длъжност „призовкар“, при спазване разпоредбите на чл. 343 от ЗСВ и чл. 138 от ПАС, в Районен съд – Варна.

2. ОТНОСНО: Становище рег. индекс ВСС-13555/02.10.2025 г. от председателя на Окръжен съд – Търговище относно решение на КСА-СК по протокол № 22/24.09.2025 г., т. 2.1 за съкращаване на 1 /една/ щ. бр. за длъжност „административен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от председателя на Окръжен – съд Търговище във връзка с решение на комисията по протокол № 22/24.09.2025 г., т. 2.1.
2.2. ОТХВЪРЛЯ предложението на председателя на Окръжен съд – Търговище за:
- трансформиране на 1 /една/ щ. бр. за длъжност „административен секретар“ в 1 /една/ щ. бр. за „човешки ресурси“; 
- трансформиране на 1 /една/ щ. бр. за длъжност „съдебен секретар“ в 1 /една/ щ. бр. за „съдебен деловодител“;
- разкриване на 1 /една/ щ. бр. за длъжност „съдебен помощник“.
2.3. ПОТВЪРЖДАВА решението си по протокол № 22/24.09.2025 г., т. 2.1 за съкращаване на 1 /една/ щ. бр. за длъжност „административен секретар“.
МОТИВИ: По щат съдът разполага с 11 щ. бр. за съдия /от които 4 щ. бр. свободни/ и попада във втора група съдилища с диапазон от 6 до 49 магистратски длъжности съгласно Правилника за прилагане на Класификатора на длъжностите в администрацията на съдилищата /ППКДАС/. Общата щатна численост на ОС-Търговище – съдии и съдебни служители е 34 и разполага с три ръководните длъжности в съдебната администрация: съдебен администратор, главен счетоводител и административен секретар. Съгласно чл. 14, ал. 1, т. 2 от ППКДАС в съдилищата от втора група се предвижда само една от длъжностите „съдебен администратор“ или „административен секретар“.
Изключително ниска натовареност на съда, което е трайна тенденция за последните години. Броят на делата за разглеждане от един съдия месечно за първото полугодие на 2025 г. е 8,5 при 15,90 средно за ОС и нарежда съда на 27 място от общо 28 окръжни съдилища, което не обуславя разкриването на щат за длъжност „съдебен помощник“. 
Общата щатна численост на ОС-Търговище – съдебни служители и съдии е 34 щ. бр., което не налага наличието на щатна бройка за длъжност „човешки ресурси“.
2.4. ВНАСЯ в заседание на Съдийската колегия на ВСС, за разглеждане и произнасяне. 

3. ОТНОСНО: Становище рег. индекс ВСС-14033/02.10.2025 г. от председателя на  Окръжен съд – Ямбол относно решение на КСА-СК по протокол № 21/17.09.2025 г., т. 4.2 за съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ становището от председателя на Окръжен съд – Ямбол във връзка с решение на комисията по протокол № № 21/17.09.2025 г., т. 4.2.
3.2. ОТМЕНЯ решението си по протокол № 21/17.09.2025 г., т. 4.2 за съкращаване на 1 /една/ щ. бр. за длъжност „съдебен деловодител“ по  щата на Окръжен съд – Ямбол.
3.3. ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“ при спазване разпоредбите на чл. 343 от ЗСВ и чл. 138 от ПАС в Окръжен съд – Ямбол.

4. ОТНОСНО: Искане рег. индекс ВСС-9052/23.05.2025 г. от председателя на  Окръжен съд – София за разкриване на 1 /една/ щ. бр. за длъжност „съдебен помощник“.
Отложено за произнасяне с решение по протокол № 15/18.06.2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
4.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да РАЗКРИЕ 1 /една/ щ. бр. за длъжност „съдебен помощник“ по щата на Окръжен съд – София.
МОТИВИ: Висока натовареност на съда, което е тенденция за последните години. За първото полугодие на 2025 г. броят на делата за разглеждане от един съдия месечно е 18,75и нарежда съда на второ място от общо 28 ОС в страната. 
Изключително ниско съотношение съдебни служители/съдии – 1,91 при 2,25 средно за ОС. По обезпечаване с щ. бр. за съдебни служители съдът е на 26, което предвид високата натовареност е недопустимо.
Председателя на съда е обосновал необходимостта от още една щ. бр. за длъжност „съдебен помощник“ в наказателно отделение предвид значителното увеличените на делата, от които голяма част са с фактическа и правна сложност, определен брой дела са с медиен и обществен интерес, а това оказва влияние върху срочността при обработването на делата. Предвид изложеното е налице необходимост от разкриването на една щ. бр. за длъжност „съдебен помощник“.
След увеличаване на щата с една щ. бр. за длъжност „съдебен помощник“ съотношението съдебни служители/съдии ще бъде 1,95 – отново под средното за ОС. 
4.2. ВНАСЯ в заседание на Съдийската колегия на ВСС, за разглеждане и произнасяне. 

5. ОТНОСНО: Доклад рег. индекс ВСС-13297/17.09.2025 г. от директора на дирекция „Правна“ във връзка с предложение от Съвета на Европа за реализиране на проект за подпомагане на дигиталната трансформация на съдебната система чрез съчетаване на управлението на промяната с укрепването на институционалния капацитет.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
5.1. ПРИЕМА ЗА СВЕДЕНИЕ доклада от директора на дирекция „Правна“, АВСС.

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ

ЧЛЕНОВЕ:
	
Боян Магдалинчев…....…/п/………
				
Драгомир Кояджиков….…/п/….…...

Севдалин Мавров ………/п/……….